Distriktsforeningen Vestvendsyssel

Formandens beretning for 2023:

Bestyrelsen har drøftet mange muligheder for information og kurser til menighedsrådene, så I kan være så godt klædt på som muligt til de opgaver der ligger på jeres bord.

Derfor har bestyrelsen i år valgt at udvide med flere og nye kurser.

Vi startede ud med forårsmøder i Brønderslev, hvor Provst Niels Chr. Lassen holdt gudstjenesten, hvorefter han fortalte om sin vej til embedet som provst i Hjørring. Lene Rom Frederiksen underholdt med sange fra Højskolesangbogen. Efter frokost havde vi workshops: Psykisk arbejdsmiljø ved Pia Køhler Ryom, og Kirkens fremtidige økonomiske udfordringer ved Provst Line Skovgaard Pedersen.

Sommermødet gik til Krudttårnet og Frederikshavn Kirke, hvor menighedsrådet var vært ved den efterfølgende kaffe og kage. Krudttårnet havde dog ”glemt” at vi kom.

Landsforeningen kommer hvert år med et kursuskatalog med forskellige emner, nogle målrettet for eks. Kirkeværger, kontaktpersoner, økonomi, andre mere generelle for hele menighedsrådene. Det er helt sikkert noget vi vil benytte os af fremover.

Vi valgte kurset” Kommunikation og Samarbejde” med oplæg fra Landsforeningens udviklingskonsulent Annette Aebeloe .

Som noget helt nyt gik vi sammen med Brønderslev Provstiudvalg og Hjørring fælles Provstiudvalg, om at lave en ”Temadag om Kirkegårde”.

Provst Bjarne Markussen Viborg Østre provsti fortalte og kirkegårdenes økonomi, som med et underskud på landsplan er på 1,3 milliard pr. år kræver handling.

Derefter talte Landskabsarkitekt Anne Virum Skaarup om ”hvordan ser fremtidens kirkegård ud”.

Kirkegårdenes økonomi er noget vi alle kommer til at forholde os til fremover.

Af andre møder kan nævnes mødet Grøn Kirke i Fjerritslev kirkecenter, Landsforeningens Midtvejsmøde i Fredericia, og sidst men ikke mindst Landsforeningens delegeretmøde i Nyborg.

Distriktsforeningerne i Ålborg stift holder fællesmøder 2 gange om året hvor vi udveksler erfaring og hører hvad andre foreninger laver af tiltag. Sidst i Gravlev kirke og Støvring sognegård.

Bestyrelsen ser frem til arbejdet i 2024 hvor vi jo har valg til menighedsrådene.

Første møde vedr. valget er booket Landsforeningen kommer til Hjørring Sognegård den 19. februar og afholder ”Valgworkshop”.

Erik Kristensen

formand